open-index/open-wikipedia-markdown huggingface dataset:
Լեստրիգոններ

[մինի|320x320փքս| Այսպես կոչված «Ոդիսական լանդշաֆտներ» պատի նկարչության չորրորդ վահանակը Հռոմի [Վատիկանի թանգարաններից՝ մ.թ.ա. 60–40 ]]
**Լեստրիգոններ** (), հին հունական դիցաբանության մեջ մարդակեր հսկաներ։ Նրանք ծագում են Պոսեյդոնի որդի Լեստրիգոնից։

Ըստ Թուլիկիդեսի և Պոլիբիուսի՝ Լեստրիգոնները ապրում էին Սիցիլիայի հարավ-արևելքում։ Անվանումը համընկնում է Սարդինիայի հյուսիսարևելյան ափին ապրող կորսերի մի ճյուղի՝ Լեստրիկոնների անվան հետ։

## Դիցաբանություն
Հոմերոսի Ոդիսականի գլխավոր հերոսը՝ Ոդիսևսը, այցելեց նրանց Իթակե վերադառնալիս։ Հսկաները ուտում էին Ոդիսևսի ընկերներին և, հսկա ժայռեր նետելով, խորտակեցին Ոդիսևսի 12 նավերից 11-ը։ Ոդիսևոսի նավը չի ավերվել, քանի որ այն թաքնված էր ափին մոտ գտնվող մի խորշում։ Ոդիսևսի նավի բոլոր անձինք վերապրեցին կատարվածը։ «Յոթերորդ օրն հասանք քաղաքը Լամոսի՝ Տելեպիլոս, որ երկրում է լեստրիգոնյան»։

Լամոսը կրկին չի նշվում՝ գուցե ընկալվելով որպես քաղաքի հիմնադիր կամ կղզու անունը, որի վրա գտնվում է քաղաքը։ «Քուն չիմացող մարդն այնտեղ կստանար երկու վճար, կրկնակի գին՝ մեկը որպես սոսկ եզնարած, իսկ մյուսն իբրև ճերմակագեղ խաշինք պահող, քանզի այստեղ շատ մոտիկ են օրն ու գիշերն, որոնց ուղին է միացած»։ Նավերը մտան նավահանգիստ, որը շրջապատված էր զառիթափ ժայռերով, և մեկ մուտք կա երկու ժայռերի միջև։ Կապիտանները իրենց նավերով ներս մտան և արագորեն մոտեցան միմյանց, որտեղ էլ մեռան։

Ոդիսևսը իր նավը պահեց նավահանգստի սահմաններից դուրս՝ մտնելով մի նեղ ծովածոց։ Նա բարձրացավ մի բարձր ժայռ, բայց ոչինչ չտեսավ բացի գետնից բարձրացող մի քիչ ծխից։ Նա ուղարկեց իր ընկերներից երկուսին և մի սպասավոր, որպեսզի հետաքրքրվեն, թե ովքեր են կղզու բնակիչները։ Տղամարդիկ գնացին ճանապարհով և իրենց ճանապարհին՝ Արտակիա լեռան մոտ, հանդիպեցին մի երիտասարդ կնոջ, ով ասաց, որ թագավոր Անտիփաթեսի կամ Անտիփաթուսի դուստրն է։ Սակայն երբ նրանք հասան այնտեղ, տեսան հսկա մի կին՝ Անտիփաթեսի կինը, որն անմիջապես կանչեց իր ամուսնուն, ոv անմիջապես հեռացավ ավագանու ժողովից և ժամանելուն պես տղամարդկանցից մեկին բռնեց և սպանեց տեղում՝ ենթադրաբար, այնուհետև ուտելով նրան (ինչպես« Ոդիսականի» մեջ ասում է, որ նա հանդիպել է միայն տղամարդկանց հետ՝ նրանց ուտելու մտադրությամբ)։ Մյուս երկուսը փախան և Անտիփաթեսը վրդովմունք արտահայտեց և հարյուրավոր լեստրիգոններ դուրս հորդացին։ Նրանք հսկայական ժայռեր նետեցին՝ ջարդելով նավերը, իսկ նավի անձնակազմը ձկների նման թռան ջուրը։ Ոդիսևսը փախուստի դիմեց իր նավով, իսկ իր մնացած նավեր ջարդուփշուր եղան, իսկ իր ընկերները մահացան։ Գոյատևածները գնացին Էականէ Կիրկեի կղզի։

Հույները հավատում էին, որ լեստրիգոնները, ինչպես նաև կիկլոպները, ժամանակին բնակվել են Սիցիլիայում։

## Պատկերասրահ

Պատկեր:OdysseyAntiphates.png
Պատկեր:Odysseus bei den Laestrygonen.jpg
Պատկեր:Römischer Meister um 125 v. Chr. 001.jpg
Պատկեր:Laestrygonians II.JPG


## Ծանոթագրություններ

Կատեգորիա:Հին հունական գրականություն
Կատեգորիա:Հին հունական դիցաբանության էակներ
Կատեգորիա:Հին հունական դիցաբանության կերպարներ
Կատեգորիա:Հին հունական դիցաբանություն
Կատեգորիա:Հսկաներ
Կատեգորիա:Ոդիսական
Վլադիմիր Ֆոմին

**Վլադիմիր Նիկոլայևիչ Ֆոմին** (), եղել է Նովոկույբիշևսկ քաղաքի ղեկավարը 2018 թվականից դեկտեմբերի 4-ից մինչև 2019 թվականի սեպտեմբերի 23-ը։ Հրաժարականից հետո ինքնասպան է եղել։

## Կենսագրություն
Վլադիմիր Նիկոլաևիչ Ֆոմինը ծնվել և մեծացել է Նովոկույբիշևսկում։

* Այստեղ էլ ավարտել է դպրոցը։
* 1983 թվականին ավարտել է Կույբիշևսկի պոլիտեխնիկական ինստիտուտը։
* Մոտ 20 տարի աշխատել է Նովոկույբիշևսկի յուղերի և հավելանյութերի գործարանում։
* 2004 թվականից մինչև 2014 թվականը՝ ընտրվել է քաղաքային շրջանի Դումայի պատգամավոր ՝ Նովոկույբիշևսկի IV և V գումարումների։
** Ընդգրկված է եղել բյուջեի, ֆինանսների, տնտեսական և ներդրումային քաղաքականության կոմիտեի կազմում։
* 2018 թվականի դեկտեմբերի 4-ին Վլադիմիր Նիկոլաեւիչ Ֆոմինը զբաղեցրել է Նովոկույբիշեւսկի քաղաքապետի պաշտոնը՝ փոխարինելով Սերգեյ Մարկովին։
* 1913 թվականի սեպտեմբերի 23-ին հրաժարվել է Նովոկույբիշևսկի քաղաքապետի պաշտոնից։
* 2019 թվականի սեպտեմբերի 24-ին պաշտոնաթողությունից հետո ինքնաձիգից ինքնասպան է եղել։ Թաղվել է Նովոկույբիշևսկի Հյուսիսային գերեզմանատանը։

### Կրթություն
Ունեցել է երկու բարձրագույն կրթություն ՝ ճարտարագիտական և տնտեսական։

Եղել է տնտեսագիտության թեկնածու։

## Նորություններ
* Նովոկույբիշևսկի քաղաքապետը հիվանդանոց է տեղափոխվել «Նաիվ» համերգից հետո։

## Ծանոթագրություններ

Կատեգորիա:Ռուս ճարտարագետներ
Կատեգորիա:Տնտեսագիտության թեկնածուներ
De mulieribus claris

**«De mulieribus claris»**, *«De claris mulieribus»* *(«Նշանավոր կանանց մասին»)*, իտալական Վերածննդի ականավոր ներկայացուցիչ, նորավեպերի հանրահայտ ժողովածուի՝ «Դեկամերոն» գրքի հեղինակ Ջովաննի Բոկաչչոյի (1313 - 1375) աշխատությունը, որի մեջ ամփոփված են 106 կանանց կենսագրություններ՝ սկսած մարդկության նախամայր Եվայից մինչև Նեապոլի թագուհի Իոաննան։ Արևմտյան գրականությունների պատմության մեջ դա առաջին ժողովածուն է, որն ամբողջությամբ նվիրված է բացառապես կանանց կենսագրություններին։ Ընդ որում՝ առաքինի գործերով ու արարքներով աչքի ընկած կանանց ոչ ծավալուն կենսագրականների կողքին հեղինակը տեղ է հատկացրել նաև արատավոր վարքուբարքի տեր կանանց հակիրճ կենսագրականներին։ Աշխատության առաջաբանում նա նշել է, որ ինքը այն հույսն է փայփայում, թե լավը ընդօրինակության կարժանանա, իսկ վատը կդատապարտվի ու կմերժվի ընթերցողների կողմից։

«De mulieribus claris»-ը գրված է լատիներեն։ Գիրքը չափազանց մեծ ժողովրդականություն է վայելել ու լայնորեն տարածվել հատկապես 14-16-րդ դարերում։

Բոկաչչոն պատրաստել է նաև նշանավոր այրերի կենսագրությունների ժողովածու՝  *De Casibus Virorum Illustrium* («Նշանավոր այրերի ճակատագրերը») խորագրով։ Նա խոստովանել է, որ նշանավոր անձանց կենսագրությունների վերոնշյալ երկու ժողովածուները կազմելիս ինքը ներշնչվել է Պետրարկայի *De Viris Illustribus* գրքից։

## Կենսագրությունների ցանկ

## Ծանոթագրություններ

## Արտաքին հղումներ
*Латинский текст
*Английский перевод (старый)

Կատեգորիա:Գրական ստեղծագործություններ այբբենական կարգով
Կատեգորիա:Իտալիայի գրականություն
Կատեգորիա:Միջնադարյան գրականություն
Մի անգամ Հոլիվուդում (ֆիլմ, 2008)

**«Մի անգամ Հոլիվուդում»** (), ռեժիսոր Բարի Լևինսոնի ֆիլմը, որը ստեղծվել է կատակերգության, դրամայի և երգիծանքի ժանրերի խառնուրդով։ Ֆիլմը ցուցադրվել է Կաննի կինոփառատոնում, 2008 թվականի մայիսի 25-ին։

## Սյուժե
Պատմություն հոլիվուդյան ազդեցիկ պրոդյուսերի կյանքից մի քանի օրվա մասին (Դե Նիրո), որը ստիպված է կարգավորել հարյուրավոր գործեր միաժամանակ։ Նրա նոր ֆիլմը ՝ «Վայրահը», երկու շաբաթ հետո պետք է բացի Կաննի կինոփառատոնը, բայց ռեժիսոր Ջերեմի Բրունելը (Վինկոտ) դեռևս չի խմբագրել մի քանի դրվագ։ Վերջնական տեսարանի վերաբերյալ համաձայնություն չկա, որում գլխավոր հերոսը `Շոն Պենը (Շոն Փեն) մահանում է իր շան հետ, իսկ հեռուստադիտողին դուր չի գալիս դաժանությունը կենդանիների նկատմամբ։ Հրավիրված դերասան Բրյուս Ուիլիսը (Բրյուս Ուիլիս), որը ըստ սցենարի պետք է սափրված լինի, նկարահանման հրապարակ է ժամանել խիտ մորուքով և հրաժարվում է այն սափրել։ Այդ ամենին գումարվել են ընտանեկան դժվարությունները.  Բենի նախկին կինը սիրեկան ունի, որը սցենարիստ Սքոթ Սոլոմոնն է (Տուչի)։

Մոնտաժը ավարտվել է։ Ֆիլմի անձնակազմը թռչում է Կանն։ Ֆիլմի մրցակցային դիտման ընթացքում պարզվել է, որ ռեժիսորը յուրովի է հասկացել եզրափակիչը վերականգնելու անհրաժեշտությունը։ Չհայտնելով Բենին, նա ոչ միայն սպանել է Փենին և նրա շանըը ֆիլմի վերջին րոպեին, նա նրանց սպանել է երկար և մանրամասն։ Կինոթատրոնում սուլում են, ինչ-որ մեկը հեռանում է դիտումից, ինչ-որ մեկը ծափահարում է։ Ամեն դեպքում, պարգևների մասին խոսք լինել չի կարող։ Ամերիկա վերադառնալուց հետո Բենը մասնակցում է փայլուն ամսագրի նկարահանումներին` «Հոլիվուդի 30 լավագույն ռեժիսորները» նախագծի շրջանակներում։ Հրատարակիչները քաջատեղյակ են Կաննում Բենի անհաջողության մանրամասներին։ Նրանք նրբորեն տեղափոխում են այն կինոկենտրոնի խմբային կազմի կենտրոնից ՝ լուսանկարների եզրին ավելի մոտ։

Հետգրությունից հայտնի է դառնում, որ «Վայրագ» -ը մեծ առևտրային հաջողություններ է ունեցել վարձույթում, որ Ջերեմի Բրունելին բռնել են թմրանյութերի ապօրինի շրջանառության համար և ուղարկել են հարկադիր բուժման. որ Սքոթ Սոլոմոնը ընկճախտի մեջ է, սկսել է խմել, բայց մնացել է Բենի նախկին կնոջ հետ։ Հոլիվուդում միշտ ինչ-որ բան է պատահում։

## Դերերում
* Ռոբերտ դե Նիրո - Բեն
* Շոն Փենը-Շոն Պեն
* Քեթրին Կիներ - Լու Տարնոու
* Բրյուս Ուիլիսը ինքն իրեն
* Ջոն Տուրթուրո - Դիկ Բել
* Ռոբին Ռայթ Պեն - Քելլի
* Սթենլի Տուչի - Սքոթ Սողոմոն
* Քրիստեն Ստյուարտ - Զոի
* Մայքլ Ուինքոթ- Ջերեմի Բրունել
* Փիթեր Ջեյկոբսոն-Քել

## Ծանոթագրություններ

## Արտաքին հղումներ
*  
*  

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2008 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Բարրի Լևինսոնի ֆիլմեր
Կատեգորիա:Գրքերի էկրանավորումներ
Ալբերտ Բասերման

**Ալբերտ  Բասերման** (, ), թատրոնի և կինոյի գերմանացի դերասան։

## Կենսագրություն
Ալբերտ Բասերմանը ծնվել է Մանհայմում, որտեղ էլ 1887 թվականին սկսել է իր դերասանական կարիերան։ Այնուհետև չորս տարի աշխատել է Մայնինգենի թատրոնում, իսկ ավելի ուշ տեղափոխվել է Բեռլին, որտեղ 1899 թվականից աշխատել է Օտտո Բրամի թատրոնում, 1904 թվականից՝  Գերմանական թատրոնում, իսկ  1909 թվականից՝ Լեսինգի թատրոնում։ 1909-1915 թվականներին Մաքս Ռայնհարդի հետ աշխատել է Բեռլինի Գերմանական թատրոնում։ Որպես  դերասան՝ նա այնպիսի հեղինակություն ու ճանաչում է ունեցել, որ 1911 թվականին ստացել է Իֆլանդի մատանին։

Ալբերտ Բասերմանը եղել է գերմանական  թատրոնի առաջին դերասաններից մեկն, որն սկսել է նկարահանվել  ֆիլմերում։ 1913 թվականին կատարել է լխավոր դեր «Ուրիշը» ֆիլմում, որից հետո աշխատել է համր կինոյի դարաշրջանի  գերմանացի խոշորագույն ռեժիսորների հետ։ Նրա կինը՝ Էլզան, նույնպես  դերասան էր, որի հետ նա հաճախ էր խաղում բեմում։ Էլզան եղել է  հրեա, այդ պատճառով  1933 թվականին, երբ  Գերմանիայում իշխանության գլուխ են անցել նացիստները, Ադոլֆ Հիտլերը, հարգելով Բասերմանի գործը, անձամբ նրան առաջարկել է ամուսնալուծվել իր կնոջից, որպեսզի կարողանա շարունակել աշխատել։ Բասերմանը հրաժարվել է, և 1933 թվականին կնոջ հետ Գերմանիայից գաղթել է Շվեյցարիա։

1935 թվականին՝ ականավոր դերասան Ալեքսանդր Մոիսիի մահվանից հետո, Ալբերտ Բասերմանը, բողոքելով Գերմանիայի նացիստական քաղաքականության դեմ, փորձել է որպես բողոքի նշան Իֆլանդի մատանին դնել Ալեքսանդր Մոիսիի գերեզմանի մեջ, բայց հետո այն հանձնել է պահպանության Ավստրիայի ազգային գրադարանում (Վիեննա), որտեղ այն մնացել է մինչև 1946 թվականը, երբ  Ավստրիայի թատերական վարչակազմի տնօրեն Է․ Գիլբերտը Բասերմանին առաջարկել է հետ վերցնել մատանին, սակայն  նա հրաժարվել է՝ մատանին համարելով անիծված։ Ավելի ուշ մատանու ճակատագիրը որոշել գերմանախոս դերասանների հանձնաժողովը։

1938 թվականին Ալբերտ Բասերմանը տեղափոխվել է  Միացյալ Նահանգներ։ Նա անգլերեն այդքան էլ  լավ չի խոսել, սակայն կնոջ օգնությամբ կատարելագործել է իր  առոգանությունը ու սկսել է նկարահանվել ամերիկյան կինոյում՝ կատարելով երկրորդ  պլանի դերեր։ 1940 թվականին առաջադրվել է «Օսկար» մրցանակի որպես երկրորդ պլանի լավագույն դերասան։ 1946 թվականին նա վերադարձել է Եվրոպա, սակայն Նյու Յորքից Ցյուրիխ թռիչքի ժամանակ մահացել է  սրտի կաթվածից  և թաղվել իր հայրենի քաղաքում։

## Ընտրյալ ֆիլմագրություն
* 1913 – Ուրիշը – Գալերս
* 1940 – Արտասահմանյան թղթակից – Վան Մեյեր
* 1941 – Դաժան Շանհայ - Վան Էլստ
* 1943 – Մադամ Կյուրի
* 1944 – Այն պահից, երբ դուք հեռացաք
* 1948 – Կարմիր կոշիկներ

## Ծանոթագրություններ

## Գրականություն
* Julius Bab: *Albert Bassermann Weg und Werk*. Erich Weibezahl Verlag, Leipzig 1929
* Thomas Blubacher: *Albert Bassermann*. In: Andreas Kotte (Hrsg.): Theaterlexikon der Schweiz. Band 1. Chronos, Zürich 2005, ISBN 3-0340-0715-9, S. 127.
* Hans Knudsen: *Bassermann, Albert*. In: Neue Deutsche Biographie (NDB). Band 1, Duncker & Humblot, Berlin 1953, ISBN 3-428-00182-6, S. 622.

Կատեգորիա:19-րդ դարի գերմանացիներ
Կատեգորիա:20-րդ դարի գերմանացիներ
Կատեգորիա:20-րդ դարի դերասաններ
Կատեգորիա:Գերմանացի դերասաններ
Կատեգորիա:Թատրոնի դերասաններ
Կատեգորիա:Կինոդերասաններ
Կատեգորիա:Համր կինոյի դերասաններ
Օմար (ֆիլմ)

**«Օմար »**  () , պաղեստինցի կինոռեժիսոր Հանի Աբու Ասադի ֆիլմը, թողարկվել է 2013 թվականին։

## Սյուժե
Երիտասարդ պաղեստինցիներ Օմարը, Թարեկը և Ամջադըը երազում են ազատագրել իսրայելական ուժերի կողմից գրավված իրենց հայրենի հողը։ Գրեթե ամեն օր, Օմարը հատում է բաժանարար պատը՝ վտանգելով իր ազատությունը կամ նույնիսկ կյանքը հանդիպելու իր սիրելիին՝ Թադեկի քրոջը՝ Նադիային։ Ընկերները որոշում են գործել և հարձակվել իսրայելական անցակետի վրա ՝ սպանելով զինվորներից մեկին։ Մի քանի օր անց, ինչ-որ մեկի դավաճանության արդյունքում, ոստիկանությունը բռնում է Օմարին, որը ենթարկվում է հարցաքննության և խոշտանգումների, բայց հրաժարվում է մատնել իր ընկերներին։ Վերջապես, նա համաձայնության է գալիս գործակալ Ռամիի հետ, որ  մեկ ամսվա ընթացքում նրա մոտ կտանի Թարեկին։ Սակայն ազատ արձակվելուց հետո Օմարն ամենևին էլ չի պատրաստվում կատարել իր խոստումը ...

## Դերերում
* Ադամ Բակրի — Օմար
* Լիմ Լյուբանի — *Նադիա*
* Վալիդ Զուայթեր — *գործակալ Ռամի*
* Սամեր Բիշարաթ — *Ամջադ*
* Էյրադ Խուրանի — *Տարեկ*

## Մրցանակներ և անվանակարգեր
* 2013 թվական - Կաննի կինոփառատոնում «Հատուկ հայացք» ծրագրի ժյուրիի հատուկ մրցանակ (Հանի Աբու Ասադ)։
* 2013 թվական - մրցանակներ Դուբայի կինոփառատոնում լավագույն կինոնկարի և լավագույն ռեժիսուրայի համար (Հանի Աբու Ասադ)։
* 2013 թվական - երիտասարդական ժյուրիի մրցանակ Գենթի կինոփառատոնում (Հանի Աբու Ասադ)։
* 2014 թվական - «Օսկար» մրցանակ լավագույն օտարալեզու կինոնկարի համար։
* 2014 թվական - «Արծաթե գորտ» մրցանակ, Camerimage օպերատորական փառատոնին (Էհաբ Ասալ)։

## Ծանոթագրություններ

## Արտաքին հղումներ
*  
*  
* «Օմար» Box Office Mojo կայքում

Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Արաբերեն ֆիլմեր
Կատեգորիա:Դրամա ֆիլմեր
Կատեգորիա:Եբրայերեն ֆիլմեր
Չեռնորեչենսկ

**Չեռնորեչենսկ**, գյուղ Ռուսաստանի Սվերդլովսկի մարզի Կրասնոտուրսկի քաղաքային շրջանում։

## Աշխարհագություն
Կրասնոտուրսկի քաղաքային շրջանի քաղաքային կազմակերպության Չեռնորեչենսկ գյուղը գտնվում է Կրասնոտուրինսկ քաղաքից 17 կմ հեռավորության վրա։ Գյուղում կան ամբարտակներ, երկու լճակ։

## Պատմություն
Գյուղը հիմնադրվել է 1840-ական թվականներին։ Գյուղն ունի երկրորդ անուն՝ «Սև».

## Բնակչություն

## Տես նաև
Ռուդնիչնի

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Սվերդլովսկի մարզի պաշտոնական կայք

Կատեգորիա:1840 թվականին հիմնադրված բնակավայրեր
Կատեգորիա:Ռուսաստանի գյուղեր
Կատեգորիա:Ռուսաստանի դաշնային բաժանում
Կատեգորիա:Սվերդլովսկի մարզ
Պահապան հրեշտակ

**Պահապան հրեշտակ**, բարի հոգի` տրված մարդուն Աստծո կողմից մկրտության ժամանակ, օգնելու և ուղղորդելու համար։

Ուղղափառների և կաթոլիկների պատկերացումներով պահապան հրեշտակը գտնվում է մարդու հետ իր ողջ կյանքի ընթացքում, եթե մարդը պահպանում է իր մեջ սերը և հավատը Աստծո նկատմամբ։ Պահապան հրեշտակի խնդիրն է նպաստել իրեն վստահվածի փրկությանը։ Մասնավորապես, պահապան հրեշտակները ուղղորդում են քրիստոնյաներին լցվել հավատքով և լինել բարեպաշտ, պաշտպանում են նրանց հոգին և մարմինը, բարեխոսում նրանց համար երկրային ողջ կյանքի ընթացքում, աղոթում նրանց համար Աստծուն և վերջապես լքում են նրանց, երբ երկրային կյանքն ավարտվում է, և հայտնվում են հավերժության մեջ։

Պահապան հրեշտակի գաղափարը բիբլիական չէ։ Առաջին հիշատակումները հրեշտակների մասին՝ որպես յուրաքանչյուր անհատի «անձնական» պահապանների, վերաբերում են 3-4-րդ դարերին։ Այնուհետև ծնվել է հավատը «անձնական» դևի մասին, որը նույնպես ուղեկցում է մարդուն

Կաթոլիկ և ուղղափառ եկեղեցիները սովորեցնում են աղոթքով երկրպագել և կանչել պահապան հրեշտակներին` որպես ամենամոտ հոգևոր ուսուցիչների և հովանավորների։

Ուղղափառ եկեղեցու ուսմունքի համաձայն՝ մարդը չի կարող իմանալ պահապան հրեշտակի անձնական անունը, քանի որ հրեշտակը մարդուն Աստծու կողմից է տրված և մարդու համար անտեսանելի է։ Հետևաբար, յուրաքանչյուր պահապան հրեշտակի համար նշանակված չէ պետական հիշատակի առանձին օր, բայց հաստատվել են ողջ երկնային ուժերին երկրպագելու հատուկ օրեր։ Բոլոր հրեշտակների համար այդպիսի ընդհանուր հիշատակի օր է` նոյեմբերի 8-ը (հուլյան տոմար) / նոյեմբերի 21-ը (Գրիգորյան տոմար), որ համարվում է Հրեշտակապետ Միքայելի և երկնային այլ ուժերի օր։ Եկեղեցին կոչ է անում դիմել հրեշտակների հովանավորությանը և պաշտպանությանը տնային աղոթքների ժամանակ։

Կաթոլիկ եկեղեցում պահապան հրեշտակների հիշատակի օրը հոկտեմբերի 2-ն է։

Մայրամուտին և կեսգիշերին պահապան հրեշտակները բարձրանում են երկինք՝ զեկուցելու մարդկային գործերի մասին։ Աստվածավախ մարդկանց հրեշտակները   շտապում են երկրպագել Աստծուն, իսկ մեղավորների պահապանները արցունքներով ասում են Նրան. «Քո հոգածությամբ, քրիստոնյաները, որոնք մեզ վստահված են, միայն  շուրթերով են արտասանում քո անունը և գործերով խնդրում իրենց մարմնի ցանկությունները. մեղքեր գործելով մեղքերի վրա` մեզ ստիպում են իրենց թողնել առանց մեր պահապանության»։

Պահապան հրեշտակը Ֆոնդակելի Ֆանտինա համայնքի, Սիցիլիա հովանավոր սուրբն է, որը նշվում է հուլիսի երկրորդ կիրակի օրը։ Իսլամի հետևորդները նույնպես հիշատակում են պահապան հրեշտակներին իրենց սուրբ գրքում` Ղուրանում։

## Ծանոթագրություններ

## Գրականություն
;Ռուսերեն
* 
; Այլ լեզուներով
* Guardian Angel // The Catholic Encyclopedia. Vol. 7. New York: Robert Appleton Company, 1910.

## Արտաքին հղումներ
* Վ.Ս.Կուտկովոյ,  Պահապան հրեշտակը՝ որպես անհատականություն, և նրա պատկերավորման խնդիրները

Կատեգորիա:Հրեշտակներ
Կատեգորիա:Հրեշտակներ հուդայականությունում
Կատեգորիա:Հրեշտակներ քրիստոնեությունում
Կատեգորիա:Հրեշտակների դասեր
Բոնին կղզիներ

**Բոնին** կամ , կղզեխումբ Խաղաղ օվկիանոսում, որը բաղկացած է 40 կղզիներից, տեղակայված է Մարիանյան կղզիների և Ճապոնիայի միջև։ Վարչականորեն ենթարկվում է Տոկիո պրեֆեկտուրային։

## Աշխարհագրություն
Բաղկացած է մի քանի խմբերից՝ Մուկոձիմա, Տիտիձիմա, Հահաջիմա և այլն։ Տարբեր տվյալների համաձայն՝ կղզիների մակերեսը կազմում է 84-ից մինչև 104 կմ²։

Բոնին կղզիներից դեպի հարավ-արևմուտք և հարավ-արևելք տեղակայված են երկու առանձին կղզիներ, որոնք երբեմն դասվում են հետևյալ խմբերին՝ Օկինոտորի և Մինամիտորի։

Բոնին կղզիները հանդիսանում են ակտիվ հրաբխային շրջան։ Այսպիսով, Նիսինոսիմա կղզու մոտ, որը գտնվում է Կաձան խմբից դեպի հյուսիս, 2013 թվականին հրաբխի ժայթքման հետևանքով նոր կղզի է առաջացել։ Մի քանի ամիս անց, պաշտոնական անվանում չստանալով, այն միացել է Նիսինոսիմային և շարունակել է աճել։

Կլիման մերձարևադարձային մուսսոնային է։

### Կղզիների ցանկ
* մինի|Մուկոձիմա 
** 
** 
** 
** 
** 
** 
** 
** 
** 
** 
** 
* մինի|Տիտիձիմա 
** 
** 
** 
** 
** 
** 
** 
** 
** 
** 
** 
** 
** 
** 
* մինի|Հահաձիմա 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
* 
** կղզի  - մակերես 5,57 կմ²)
** կղզի  - 20,6 կմ²)
** կղզի  - 3,54 կմ²)
* կղզի Նիսինոշիմա ()
** կղզի Նիսինոշիմա

## Ծանոթագրություններ

## Արտաքին հղումներ
* Ogasawara Village (Japanese)
* The Bonin (Ogasawara) Islands Language and Culture Site (no longer maintained, apparently as of 2001)
* Ogasawara Channel (Japanese)
* National Archives of Japan: The faked map of 1752 mentioned in Hiroyuki Tanaka's 1998 article.
* Tokyo Metropolitan Government, Ogasawara-mura: maps/photos
* Waseda University — Hayashi Shihei. (1785). 三国通覧図説 (*Sangoku Tsuran Zusetsu*)

Կատեգորիա:Ավստրալիայի և Օվկիանիայի կղզիներ
Կատեգորիա:Խաղաղ օվկիանոսի կղզեխմբեր
Կատեգորիա:Խաղաղ օվկիանոսի կղզիներ
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի կղզիներ
Կատեգորիա:Տոկիո
Դաշնամուրի համար սոնատ № 10 դո մաժոր (Մոցարտ)

**Դաշնամուրային [[սոնատ]] № 10 [[դո մաժոր]]**, Վոլֆգանգ Ամադեուս Մոցարտի 1783  թվականին Վիեննայում գրված սոնատ։ Նա սոնատը գրել   է քսանյոթ տարեկանում։ Սոնատը դաշնամուրի համար գրված սոնատների ցիկլի առաջին սոնատն է։ Այն առաջին անգամ հրատարակվել է 1784 թվականին երկու սոնատների հետ միասին «Artaria» հրատարակչությունում՝ Վիեննայում։ Սոնատի միջին մասի կատարման տևողությունը կազմում է գրեթե քսան րոպե։ Այս սոնատը համարվում է Մոցարտի ամենահայտնի սոնատներից մեկը։

Սոնատի բնագիր տարբերակը պահպանվում է Յագելոնյան համալսարանի գրադարանում՝ Կրակովում։

## Կառուցվածք
Սոնատը բաղկացած է երեք մասից.
# ''Տեմպ''՝ moderato
# Andante cantabile
# Allegretto

### I մաս՝ Allegro moderato
Առաջին մասի կատարումը, հիմնականում, տևում է գրեթե ինը րոպե։ Այս մասում առկա են երկու հստակ հիմնական թեմաներ, որոնք հարուստ են զարդոլորմներով, ինչը բնորոշ էր այդ դարաշրջանին։

Առաջին թեման կատարվում է դո մաժոր տոնայնությունում և դոմինանտայում անցնում է սոլ մաժոր տոնայնություն՝ երկրորդ թեմայի էքսպոզիցիայի համար։ Զարգացումը տեղի է ունենում շատ արագ։ Կրկնության ժամանակ լսվում է առաջին թեման՝ նորից դո մաժորում։ Հետո նորից անցում է կատարվում սոլ մաժոր, իսկ հետո նորից դո մաժոր՝ տոնիկայում երկրորդ թեմայի կրկնության համար։

### II մաս՝ Andante cantabile
Երկրորդ մասը տևում է հինգից մինչև յոթ րոպե։ Ուշագրավ է այս մասի վերջաբանը, որը չի գրել Մոցարտը։ Ինքնագրում այս մասը ավարտվում է կրկնողությամբ, իսկ 1784 թվականին հրապարակման մեջ ավելացվել է ֆա մաժորում  կոդա։

### III մաս՝ Allegretto
Համեմատած առաջին և երկրորդ մասերի՝ երրորդ մասը ավելի դինամիկ է։ Նվագակցության համար այստեղ բնորոշ է արպեջիոն։

Վերջին մասը կորել է։

## Ծանոթագրություններ

## Արտաքին հղումներ
* Դաշնամուրի համար սոնատ № 10 № 10. տեսահոլովակը youtube.com-ում կատարող՝ Դանիել Բարենբոյմ

Կատեգորիա:Վոլֆգանգ Ամադեուս Մոցարտի սոնատներ
Ռոբերտ Ալեն

**Ռոբերտ Կարսոն Ալեն** (, ), ամերիկացի տնտեսագետ, Աբու Դաբիի Նյու Յորքի համալսարանի տնտեսական պատմության պրոֆեսոր։

## Կենսագրություն
1969 թվականին Մինեսոտայի Կարլթոնի քոլեջից ստացել է բակալավրի աստիճան։ Հարվարդի համալսարանից ստացել է մագիստրոսի (1972) և փիլիսոփայության դոկտորի կոչում (1975)։

1973 թվականից դասավանդում է Նյու Յորքի Համիլթոն քոլեջում, իսկ 1975 թվականից՝ Կանադայի Բրիտանական Կոլումբիայի համալսարանում։ 2000 թվականից դասավանդում էր Օքսֆորդի համալսարանում։ 2013 թվականին Օքսֆորդի համալսարանի հրաժարականից հետո տնտեսական պատմության պրոֆեսոր է Աբու Դաբիի Նյու Յորքի համալսարանում։

2011 թվականին ընտրվել է որպես Տնտեսական պատմության ասոցիացիայի նախագահ։

ԱՄՆ-ի, Կանադայի և Մեծ Բրիտանիայի քաղաքացի է։

## Գիտական ներդրում
«Engel`s Pause: A Pessimist`s Guide to the British Industrial Revolution» աշխատանքում առաջարկել է 1800-1860 թվականներին Մեծ Բրիտանիայում աշխատավարձերի լճացման երկար ժամանակահատվածն անվանել «Էնգելսի դադար»։

«Բրիտանական արդյունաբերական հեղափոխությունը աշխարհի գլոբալ պատկերում» գրքում հիմնավորել է այն փաստը, որ Չինաստանը չի կարողացել անցնել արդյունաբերական հեղափոխության՝ արտադրության գործոնների գների հարաբերակցությամբ։ Անգլիայում կար թանկ աշխատուժ և համեմատաբար էժան քարածուխ։ Չինաստանում, որն այն ժամանակ արդեն անցել էր քարածխին՝ հակառակն էր․ էժան աշխատուժը չէր խթանում նորամուծություններին, իսկ թանկ քարածուխը խթանում էր էներգիայի խնայողությանը, բայց ոչ աշխատուժին։

## Մատենագրություն
* 1992: Enclosure and the Yeoman: The Agricultural Development of the South Midlands, 1450-1850.
* 2007: Engel`s Pause: A Pessimist`s Guide to the British Industrial Revolution. Economics Series Working Papers 315, University of Oxford, Department of Economics.
* 2017: The Industrial Revolution: a very short introduction. Oxford University Press.

### Ռուսերեն թարգմանություններ
* *Аллен Р. К.* Накопление капитала, мягкие бюджетные ограничения и советская индустриализация / Пер. Дм. Ниткина. Ванкувер: Университет Британской Колумбии, 1997.
* 
* 
* 
* Пауза Энгельса. Технические инновации, накопление капитала и неравенство в годы британской Промышленной революции . / Перевод с английского: Дмитриев Максим. Проект «Исторические материалы»

## Ծանոթագրություններ

## Արտաքին հղումներ
* Robert Allen Global Distinguished Professor of Economic History
* Prof Bob Allen Օքսֆորդի համալսարանի Նաֆիլդ քոլեջի կայք
* Robert Carson Allen IDEAS
* *Володин А. Ю.* Что такое глобальная экономическая история? (500 лет экономической истории мира глазами Р. Аллена) // Экономическая история. 2013. № 3 (22). С. 77-82.
* *Эллман М.* Советская индустриализация: выдающийся успех? (О книге Р. Аллена «От фермы к фабрике: реинтерпретация советской промышленной революции») // Экономическая история. Обозрение. Вып. 13. М.: Издательство Московского университета, 2007. С. 218—228.

Կատեգորիա:Ամերիկացի պատմաբաններ
Կատեգորիա:Ամերիկացի տնտեսագետներ
Կատեգորիա:Բրիտանացի պատմաբաններ
Կատեգորիա:Հարվարդի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Կատեգորիա:Օքսֆորդի համալսարանի ակադեմիկոսներ
Ջիմ Ակոստա

**Աբիլիո Ջիմ Ակոստա** (, ), ամերիկացի լրագրող, CNN-ի ավագ թղթակից Սպիտակ տանը։

## Կենսագրություն
Ջիմը ծնվել է 1971 թվականի ապրիլի 17-ին Վաշինգտոնում՝ Կոլումբիա շրջանում։ Նրա հայրը Կարիբյան ճգնաժամի սկսվելուց քիչ առաջ՝ տասնմեկ տարեկան հասակում, Կուբայից արտագաղթել է ԱՄՆ։ Ակոստան ծնվել է Վիրջինիա նահանգում։ 1989 թվականին ավարտել է Անանդեյլի ավագ դպրոցը։ 1993 թվականին Ջիմն ավարտել է Ջեյմս Մեդիսոնի համալսարանի զանգվածային հաղորդակցության ֆակուլտետը, որտեղ ուսումնասիրել է քաղաքագիտություն։

Ակոստան լրագրողի կարիերան սկսել է 1994 թվականին Վաշինգտոնում՝ WMAL ռադիոկայանում։ 1995-1998 թվականներին աշխատել է Նոքսվիլի WBIR-TV հեռուստաալիքում որպես լրագրող և հաղորդավար։ 1998 թվականին Ջիմը աշխատանքի է անցել Դալասի KTVT ալիքում, այնուհետև աշխատել է Չիկագոյում։ Երկու ալիքներն էլ մտել են CBS-ի կորպորացիայի կազմի մեջ։ 2003 թվականի փետրվարին սկսել է աշխատել որպես նորությունների թղթակից, զբաղվել է ԱՄՆ-ի և Կանադայի էներգահամակարգի վթարի, Կատրինա փոթորկի հետևանքների, քաղաքական գործիչ Ջոն Քերիի նախագահական արշավի լուսաբանմամբ։ 2004 թվականին Ակոստան աշխատել է Բաղդադում։

2007 թվականին Ջիմը աշխատանքի է անցել CNN-ում։ 2008 թվականի նախընտրական արշավի ժամանակ Ակոստան *Ballot Bowl* ծրագրի համահաղորդավարն էր։ 2009 թվականին Կուբա ուղևորությունների սահմանափակումները վերացնելուց հետո, նա ռեպորտաժ է արել Հավանայից՝ պատմելով սառը պատերազմից հետո ԱՄՆ-ի և Կուբայի միջև հարաբերությունների փոփոխությունների մասին։ 2012 թվականին Ջիմը որպես հաղորդավար թղթակից աշխատել է Միթ Ռոմնիի ընտրական քարոզարշավի լուսաբանման վրա։

2018 թվականից Ակոստան աշխատել է որպես Սպիտակ տանը CNN-ի ավագ թղթակից։ Նա Դոնալդ Թրամփի հետևողական քննադատներից մեկն էր, վերջինս իր հերթին Ակոստային անվանել է «կեղծ նորությունների» հեղինակներից մեկը։ 2018 թվականի նոյեմբերին Սպիտակ տան վարչակազմը հայտարարել է լրագրողի հավատարմագրման գործունեության դադարեցման մասին։

## Ծանոթագրություններ

Կատեգորիա:1971 ծնունդներ
Կատեգորիա:Ամերիկացի լրագրողներ
Կատեգորիա:Ամերիկացիներ իռլանդական սերմամբ
Կատեգորիա:Ապրիլի 17 ծնունդներ
Ալան Կրյուգեր

**Ալան Կրյուգեր** , ), ամերիկացի տնտեսագետ, աշխատանքային տնտեսագիտության մասնագետ։ 
IDEAS/RePEc-ի համաձայն 2011 թվականին ճանաչվել է աշխարհի 50 լավագույն տնտեսագետներից մեկը։

## Կենսագրություն
Նա մեծացել է Նյու Ջերսի նահանգի Լիվինգսթոն քաղաքում՝ հրեական ընտանիքում։ 1979 թվականին ավարտել է Լիվինգսթոնի միջնակարգ դպրոցը։

1983 թվականին ստացել է գիտությունների բակալավրի աստիճան (գերազանցությամբ)՝ Քորնելի համալսարանի արդյունաբերական և աշխատանքային հարաբերությունների դպրոցոից։ 1985 թվականին ստացել է Հարվարդի համալսարանի մագիստրոսի կոչում, իսկ 1987 թվականին՝ տնտեսագիտության դոկտորի աստիճան։

Պրինսթոնի համալսարանի պրոֆեսոր է։ Համալսարանի «Survey» հետազոտական կենտրոնի հիմնադիր և տնօրեն։

1994-1995 թվականներին ԱՄՆ աշխատանքի նախարարությունում աշխատել է որպես գլխավոր տնտեսագետ։

2009–2010 թվականներին՝ ԱՄՆ ֆինանսների նախարարի տնտեսական քաղաքականության գծով օգնական։

2011 թվականին նշանակվել է Սպիտակ տան տնտեսական խորհրդատուների խորհրդի ղեկավար։ Երբ նշանակվել է այս պաշտոնում, ԱՄՆ նախագահ Բարաք Օբաման նրան բնութագրել է որպես «երկրի առաջատար տնտեսագետներից մեկը»։ Իր պաշտոնավարման ընթացքում պնդում էր, որ եկամտի անհավասարությունը սպառնում է տնտեսական աճին։

Ալան Կրյուգերը գիրք է գրել, որը հերքում է ընդհանուր ընդունված տեսակետը, որ ահաբեկչությունը ծագում է աղքատ ոչ կրթված մարդկանց շրջանում։ Կրյուգերը գրում է, որ հաճախ ահաբեկիչները միջին խավից են և ունեն քոլեջի մակարդակի կրթություն։

2000-2006 թվականներին «New York Times»-ում ղեկավարում էր «Economic Scene» մասը։

## Մատենագրություն
* 1995 — «Миф и измерение: новая экономическая теория минимальной заработной платы» () (в соавторстве с Д. Кардом), ISBN 0-691-04823-1.
* 2001 — «Вопросы образования: Избранные эссе Алана Крюгера» (), ISBN 1-84064-106-1.
* 2003 — «Неравенство в Америке: Какова роль политики капитала для человека?» () (в соавторстве с Дж. Хекманом), ISBN 0-262-08328-0.
* 2007 — «Что делает террористом: Экономика и корни терроризма» (), ISBN 0-691-13438-3.

## Ծանոթագրություններ

## Արտաքին հղումներ
* Ալան Կրյուգերը Պրինսթոնի համալսարանի կայքում

Կատեգորիա:Ամերիկացի տնտեսագետներ
Կատեգորիա:Հարվարդի համալսարանի շրջանավարտներ
Կատեգորիա:21-րդ դարի ամերիկացի քաղաքական գործիչներ
Կատեգորիա:Կոռնելի համալսարանի շրջանավարտներ
Կատեգորիա:Ինքնասպաններ
Կատեգորիա:Ամերիկացի մանկավարժներ
Իտալական առավոտ

«**Իտալական առավոտ**» (), ռուս նկարիչ, ակադեմիզմի ներկայացուցիչ, Միլանի և Պարմի ակադեմիաների անդամ, Պետերբուրգի և Ֆլորենցիայի գեղարվեստի ակադեմիաների պրոֆեսոր Կառլ Բրյուլովի նկարներից։ Այս ստեղծագործությունը հեղինակը վրձնել է 1823 թվականին։ Յուղաներկով կտավի չափերն են՝ 41 × 36 սմ։

Այսօր «Իտալական առավոտ» ստեղծագործությունը պահպանվում և ցուցադրվում է Քունստհալլե Քիլում (Քիլ, Գերմանիա)։

## Պատմություն
«Իտալական առավոտ» ստեղծագործությունը Կառլ Բրյուլովը վրձնել է Իտալիա այցելությունից հետո՝ 1823 թվականին։ Նկարում մեծ դեր է խաղում լուսավորությունը, որի մասին հեղինակն այսպես է արտահայտվել.

## Նկարագիր
«Իտալական առավոտ» կտավում Բրյուլովը պատկերել է երիտասարդ կնոջ։ Վերջինս լվացվում է շատրվանից հոսող ջրի շիթով՝ լուսավորված առավոտվա արևի մեղմ ճառագայթներով։

Նկարը մեծ հայտնիություն պարգևեց Բրյուլովին. նա ստացավ գովասանական կարծիքներ սկզբից իտալացիների կողմից, հետո նաև Նկարիչների խրախուսման կայսերական ընկերության անդամներից։ Վերջինս «Իտալական առավոտ» ստեղծագործությունը ընծայում է Նիկոլայ I-ի կնոջը՝ Ալեքսանդրա Ֆեոդորովնային։

Բրյուլովը նկարել է նաև կտավի «*շարունակությունը*», որը կոչվում է «Իտալական կեսօր»։

## Տես նաև
* Իտալական կեսօր
* Կառլ Բրյուլովի նկարների ցանկ

## Ծանոթագրություններ

Կատեգորիա:1823 նկարներ
Կատեգորիա:Կանանց դիմապատկերներ
Կատեգորիա:Կառլ Բրյուլովի նկարներ
Կատեգորիա:Մերկ կանանց պատկերով նկարներ
Կատեգորիա:Ռուսաստանի արվեստ
Ալան Կալմանով

**Ալան Կալմանով** (, ), ռուս գեղանկարիչ, քանդակագործ։ Ռուսաստանի գեղարվեստի ակադեմիայի թղթակից անդամ (2010)։ Ռուսաստանի Դաշնության վաստակավոր նկարիչ (2011)։

## Կենսագրություն
Ծնվել է 1964 թվականի նոյեմբերի 3-ին, Օրջոնիկիձեում (այժմ՝ Վլադիկավկազ), նկարիչ Բատր Կալմանովի (1920-1981) ընտանիքում։ Սովորել է Օրջոնիկիձեի թիվ 5 դպրոցում։

1979-1982 թվականներին ուսանել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտին կից Բորիս Իոգանսոնի անվան Լենինգրադի գեղարվեստի միջնակարգ դպրոցում։

1982-1990 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում (Սոցիալիստական աշխատանքի հերոս, ԽՍՀՄ ժողովրդական նկարիչ Անդրեյ Միլնիկովի արհեստանոցում), որն ավարտել է կարմիր դիպլոմով։ Դիպլոմային աշխատանքը եղել է «Մտորում» նկարը (գնահատականը՝ «գերազանց»)։

1993 թվականին ընդունվել է Ռուսաստանի Դաշնության նկարիչների միություն։

Նկարչի աշխատանքները պահվում են Ռուսաստանի մի շարք թանգարաններում, Ռուսաստանում և այլ երկրներում գտնվող մասնավոր հավաքծոււներում, մասնավորապես՝ ԱՄՆում, Ֆրանսիայում, Իսպանիայում և Գերմանիայում։

Ապրում և աշխատում է Վլադիկավկազում։

## Ընտանիք
 
* Հայրը՝ Բատր Կալմանով (1920—1981), գեղանկարիչ, Հյուսիսային Օսեթիայի Ինքնավար Խորհրդային Սոցիալիստական Հանրապետության վաստակավոր նկարիչ։ Հյուսիսային Օսեթիայի Ինքնավար Խորհրդային Սոցիալիստական Հանրապետության Կոստա Խեթագուրովի անվան պետական մրցանակի դափնեկիր։
* Մորեղբայրը՝ Վիկտոր Օրեշնիկով (1904—1987), գեղանկարիչ, ԽՍՀՄ ժողովրդական նկարիչ, ԽՍՀՄ Պետական մրցանակի դափնեկիր։ 
* Քույրը՝ Մադինա Կալմանովան, գեղանկարիչ է։
* Դուստրը՝ Ալեքսանդրան, տնտեսագետ։

## Որոշ աշխատանքներ
* «Ալֆա», «Նախադրոշ» և ԱԻՆ-ի աշխատակիցների հատուկ նշանակության հուշարձան, ովքեր մահացել են Բեսլան քաղաքի թիվ 1 դպրոցում պատանդների ազատ արձակման ժամանակ։ 
* «Ծառի սուգը»։
* «Գիշեր։ Օսական եկեղեցի»։
* «Աշուն։ Ջեորգուբա»։
* «Ինքնադիմանկար»։

## Մրցանակներ
* Հյուսիսային Օսիայի Հանրապետության վաստակավոր նկարիչ (2003)։
* Ռուսաստանի անվտանգության դաշնային ծառայության մրցանակ («Կերպարվեստ», խրախուսական դիպլոմ, 2007) «Ալֆա», «Նախադրոշ» և ԱԻՆ-ի աշխատակիցների հատուկ նշանակության հուշարձանի համար, ովքեր մահացել էին Բեսլան քաղաքի թիվ 1 դպրոցում պատանդների ազատ արձակման ժամանակ։
* Հյուսիսային Օսիայի Հանրապետության ժողովրդական նկարիչ (2008)։
* Ռուսաստանի գեղարվեստի ակադեմիայի թղթակից անդամ (2010)։
* Ռուսաստանի Դաշնության վաստակավոր նկարիչ՝ կերպարվեստի ոլորտում ծառայությունների համար (2011 թվական նոյեմբերի 30)։

## Տես նաև
* Վիկտոր Օրեշնիկով
* Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ

## Ծանոթագրություններ

## Արտաքին հղումներ

* Տեղեկատվություն Ռուսաստանի գեղարվեստի ակադեմիայի կայքում 

Կատեգորիա:Ռուս քանդակագործներ
Հաշտության օր

**Հաշտության օր**, Կոմպիենի զինադադարի ստորագրման օրը 1918 թվականի նոյեմբերի 11-ին, որով ավարտվեց Առաջին համաշխարհային պատերազմը։

## Պատմություն
Հաշտության օրն ազգային տոն է նախկին Անտանտի պետությունների մեծ մասում։ Այն ունի տարբեր անուններ։
* Մեծ Բրիտանիա և Բրիտանական համագործակցության երկրներ, Կանադա, Ֆրանսիա - «Զոհվածների հիշատակի օր» (, ).
* ԱՄՆ - «Վետերանների օր» ()
* Սերբիա - «Հրադադարի օր առաջին համաշխարհային պատերազմում»()

thumb|right|150px|Կարմիր կակաչ՝ զոհվածների հիշատակի խորհրդանիշ

Մեծ Բրիտանիայում (նաև Կանադայում) գոյություն ունի բաճկոնի գրպանում կամ արտաքին այլ հագուստի վրա կարմիր կակաչի տեսքով ծաղկեփնջակալ կրելու ավանդույթը։ Սա հարգանքի նշան է Առաջին համաշխարհային և XX դարի այլ պատերազմների ժամանակ զոհվածների նկատմամբ։ Այս ծաղիկների վաճառքից ստացված հասույթը տրամադրվում է պատերազմների վետերաններին և նրանց ընտանիքների անդամներին օգնելու համար։

## 100-ամյակ
2018 թվականի նոյեմբերի 11-ին ամբողջ աշխարհ տոնել է հաղթանակի 100-ամյակը։

Մեծ Բրիտանիայում հարգել են զոհվածների հիշատակը 2 րոպե լռությամբ։ Արարողությանը մասնակցում էր նաև Եղիսաբեթ 2-րդը և նրա ընտանիքը, ինչպես նաև նախագահ Ֆրանկ-Վալտեր Շտայնմայերը, ով եղել է առաջին գերմանական առաջնորդը, որ ծաղկեպսակ է դրել Ուայթհորսում։

Ինչպես նաև Ֆրանսիայում՝ Հաղթական կամարի մոտ, տեղի է ունեցել հիշատակի արարողություն` նվիրված պատերազմին մասնակցած 70 պետական հերոսներին.

## Ծանոթագրություններ

## Արտաքին հղումներ
* Հիշատակի օր. Բրիտանիան համաշխարհային պատերազմներում
* Հաշտության օր

Կատեգորիա:ԱՄՆ-ի տոներ
Կատեգորիա:Առաջին համաշխարհային պատերազմ
Կատեգորիա:Առաջին համաշխարհային պատերազմի հետևանքներ
Կատեգորիա:Բելգիայի տոներ
Կատեգորիա:Հիշատակի օրեր
Կատեգորիա:Միացյալ Թագավորության տոներ
Դիանայի լոգանքը (նկար, Բուշե)

«**Դիանայի լոգանքը**» (), ֆրանսիացի գեղանկարիչ, ռոկոկոյի ներկայացուցիչ Ֆրանսուա Բուշեի նկարներից։ Այս ստեղծագործությունը հեղինակը վրձնել է 1742 թվականին։ Յուղաներկով կտավի չափերն են՝ 57 × 73 սմ։

Այսօր «Դիանայի լոգանքը» ստեղծագործությունը պահպանվում և ցուցադրվում է Լուվրի թանգարանում (Փարիզ, Ֆրանսիա)։

## Նկարագիր
«Դիանայի լոգանքը» ստեղծագործության առջևի պլանում հեղինակը վրձնել է աստվածուհի Դիանային։ Վերջինս պատկերված է մորեմերկ։ Այն, որ նկարի հոլանի հերոսը որսորդության աստվածուհին է, վկայում են կտավին հազիվ երևացող նետ ու աղեղը և որսորդական շները։ Դիանան նստած է մետաքսե գործվածքին, որը խորհրդանշում է ճոխությունը։ Նկարում պատկերված որոշ դետալներ վերաբերում են աստվածուհու պատմությանը։ Ձախ կողմում երևում են երկու շուն։ Դրանցից մեկը ջուր է խմում լճակից, որից հենց նոր դուրս է եկել աստվածուհին։ Իսկ մյուս շունը գլուխը թեքել է։ Այս տեսարանը տանում է դեպի այն պահը, երբ որսորդ Ակտեոնը պատահականորեն տեսնում է Դիանային լոգանքի ժամանակ և վերջինս կատաղությամբ որսորդին եղջերուի է վերածում։

## Տես նաև
* Դիանա
* Ակտեոն
* Ակտեոնի մահը

## Ծանոթագրություններ

## Արտաքին հղումներ
* «Դիանայի լոգանքը» ստեղծագործությունը

Կատեգորիա:1742 նկարներ
Կատեգորիա:Դիցաբանությունն արվեստում
Կատեգորիա:Լուվրի նկարներ
Կատեգորիա:Մերկ կանանց պատկերով նկարներ
Կատեգորիա:Ֆրանսիայի արվեստ
Կատեգորիա:Ֆրանսուա Բուշեի նկարներ
Mad (Got7-ի մինի ալբոմ)

***Mad***, հարավկորեական բոյ բենդ GOT7-ի չորրորդ մինի ալբոմը։ Այն թողարկվել է 2015 թվականի սեպտեմբերի 23-ին JYP Entertainment-ում։ «If You Do» երգը օգտագործվել է որպես ալբոմի գլխավոր սինգլ։

## Տրեկ-լիստ

### Տրեկ-լիստ

## Չարթեր

### Ալբոմային չարթ

### Mad-ի վաճառք

### MAD Winter Edition-ի վաճառք

### Երգ
«**If You Do**»

«**Confession Song**»

### Երաժշտական ծրագրեր

## Ծանոթագրություններ

Կատեգորիա:2015 մինիալբոմներ
Կատեգորիա:Կորեերեն մինիալբոմներ
Նվիրյալների արահետ (Երևան)

**Նվիրյալների արահետ**, Հայաստանի Հանրային հեռուստառադիոընկերության հիմնադիրներ-նվիրյալների անվանական աստղերի արահետ Երևանի կենտրոնում՝ Ալեք Մանուկյան փողոցում։ Ձգվում է Հայաստանի հանրային ռադիոյի շենքի դիմացի մայթով։ Բացվել է 2016 թվականին։

## Պատմություն
«Նվիրյալների արահետի» կառուցումը նախաձեռնել է Հեռուստառադիոընկերության խորհուրդը՝ Հանրային հեռուստատեսության 60 և ռադիոյի 90-ամյակին ընդառաջ, Հայաստանի Հանրային ռադիոյի 90 և Հանրային հեռուստատեսության 60-ամյակներին նվիրված միջոցառումների շրջանակում։ Հանրային ռադիոյի ամբողջ շենքի երկայնքով՝ Սայաթ-Նովայի պողոտայից մինչև Ալեք Մանուկյան 5 հասցե, տեղադրվել է 90 տրավերտինե գեղարվեստական սալաքար-հուշաքար, որոնց վրա ժամանակի ընթացքում դաջվելու են հեռուստատեսությունում և Հանրային ռադիոյում աշխատած և մեծ ավանդ ունեցած մարդկանց անունները։

Ճեմուղու բացմանը ելույթ է ունեցել Հայաստանի Հանրային հեռուստառադիոընկերության խորհրդի նախագահ Ռուբեն Ջաղինյանը, ներկա են գտնվել Ռուբեն Մաթևոսյանը, Կլարա Թերզյանը, Արմեն Ամիրյանը։
մինի
մինի
2019 թվականի հոկտեմբերի 9-ին «Նվիրյալների արահետը» համալրվել է հայկական հեռուստատեսության և ռադիոյի զարգացման գործում նշանակալի ավանդ ունեցող նվիրյալների ևս 2 անվանական պատվո քարերով՝ հեռուստաֆիլմերի ռեժիսոր Վիլեն Զաքարյանի և ռադիոհաղորդավար Քարիմ Չոլոյանի անուններով։

## Նվիրյալների անվանական աստղերի արահետ
* Արմեն Ամիրյան
* Ժիրայր Ավետիսյան
* Կիմ Արզումանյան
* Հովհաննես Բադալյան
* Օհան Դուրյան
* Երվանդ Երզնկյան
* Վիլեն Զաքարյան
* Կլարա Թերզյան
* Գրիգորի Խաչատուրով
* Ներսես Կագրամանով
* Ջոն Կիրակոսյան
* Մարատ Հալաջյան
* Վերա Հակոբյան
* Օֆելյա Համբարձումյան
* Արմեն Հովհաննիսյան
* Հենրիկ Հովհաննիսյան
* Վաչե Հովսեփյան
* Ռուբեն Մաթևոսյան
* Ռաֆայել Մանգասարյան
* Մելիք Մավիսակալյան
* Ռոբերտ Մավիսակալյան
* Մարատ Մարինոսյան
* Ստեփան Մարտիրոսյան
* Օլգա Մելիք-Վրթանեսյան
* Արամ Մերանգուլյան
* Ռաիսա Մկրտչյան
* Տիգրան Նաղդալյան
* Սարգիս Նաջարյան
* Սուսաննա Շահինյան
* Նարա Շլեպչյան
* Գրիգոր Չալիկյան
* Քարիմ Չոլոյան
* Լևոն Պարոնյան
* Մարկ Պետրոսյան
* Մոնիկա Տեր-Պողոսյան
* Ստեփան Պողոսյան
* Հրաչուհի Ջինանյան
* Գեորգի Տիրոսյան
* Մարտին Վարդազարյան
* Կարլեն Վարժապետյան
* Արտաշես Քալանթարյան
* Մարատ Օրդյան
* Հայրիկ Մուրադյան

## Ծանոթագրություններ

Կատեգորիա:2016 հիմնադրումներ
Կատեգորիա:Երևանի հուշարձաններ
Հաշվապահ

right|150px|thumb|Կիպուկամայոկ Գուաման Պոմ դե Այալի «''Առաջին նոր տարեգրություն ու բարի կառավարում''» գրքից: Կիպուկամայոկի ոտքերի ձախ կողմում գտնվում է յուպանա, որը պարունակում է «Սումակ Նյուստա» երգի համար սուրբ ամսաթվի հաշվարկ:
**Հաշվապահ**, հաշվապահական հաշվառման մասնագետ, հաշվապահության համակարգի աշխատակից՝ ըստ գործող օրենսդրության։ «Հաշվապահ» տերմինն ի հայտ է եկել միջնադարի վերջում։ Առաջին «հաշվապահը» եղել է Քրիստոֆեր Շտեհերը, որին 1498 թվականին նշանակել է Սրբազան Հռոմեական կայսրության կայսր Մաքսիմիլիան I-ը։

## Պատմություն

Պատմաբանները միանշանակ ապացույցներ չունեն այն մասին, թե երբ է հայտնվել հաշվապահությունը, երբ են մարդիկ սկսել մասնագիտորեն զբաղվել գործունեության այս ոլորտով։ Ըստ միջնադարյան վարկածի՝ հաշվապահությունը Հյուսիսային Իտալիայում հայտնվել է 13-րդ դարի վերջի, 14-րդ դարի սկզբի ժամանակահատվածում։ Մյուսները կարծում են, որ հաշվապահությունը ի հայտ է եկել դեռևս Հին Հռոմի ժամանակ։ Հյուսիսային Իտալիայի առևտրաբանկային ընկերություններում իրականացվել է մուտքի կրկնակի գրանցում։ Ենթադրվում է, որ առաջին հաշվապահները եղել են միջնադարյան առևտրականները, որոնք «պատահաբար» հայտնաբերել են հաշվապահություն։ Ջենովայի առևտրականներն առաջինն էին, որ կատարել են կրկնակի գրանցում։ Մեկ այլ վարկած կա, ըստ որ հաշվապահությունը առաջ է եկել Ջենովայում, Վենետիկում, Ֆլորենցիայում 1250 թվականից 1350 թվականների միջակայքում։

## Պրոֆեսիոնալ հաշվապահ
*Պրոֆեսիոնալ հաշվապահ*. այն Հաշվապահների միջազգային ասոցիացիայի պաշտոնական տերմինն է։ Միջազգային կազմակերպության կողմից ընդունված ստանդարտների համաձայն` «պրոֆեսիոնալ հաշվապահներին» են վերաբերում հետևյալ մասնագիտությունները՝ գլխավոր հաշվապահ, աուդիտոր, ֆինանսական տնօրեն և հարկային խորհրդատու։

### Հաշվետարություն
Հաշվապահական հաշվառման ավտոմատացման բացակայության ժամանակ ձեռնարկություններում հաշվետարների մեջ զգալի շերտ կար. աշխատակիցներ, որոնք համատեղում էին մեկ կամ խստորեն սահմանափակված մի քանի հաշիվների վերաբերյալ տվյալներ, և բնութագրական էր այն, որ նրանցից յուրաքանչյուրի կողմից առանձին կրկնակի գրանցման մեխանիզմ չէր գործում, հաշիվների համապատասխանություն չէր իրականացվում, ինչը հաճախ գլխավոր հաշվապահի կամ նրա տեղակալի կողմից հետագա հաշվեկշռում հանգեցնում էր սխալների։

## Տարբեր մշակույթներում
### Ինկեր
Տաուանտինսույուի հաշվետարները՝ կիպուկամայոկները (՝ «կիպու գրով աշխատող գործավար» կամ «նա, ում հանձնարարված է կիպու), ստեղծել ու վերծանել են հանգույցներ կիպուի մեջ։ Կիպուն առաջին անգամ օգտագործվել է մարդկության պատմության մեջ` հաշվապահական հաշվառման այնպիսի մեթոդ կիրառելու համար, ինչպիսին է կրկնակի գրանցումը։

## Տես նաև
* Հաշվապահական հաշվառում
* Հաշվապահություն

## Ծանոթագրություններ

Կատեգորիա:Հաշվապահական հաշվեկշիռ
Կատեգորիա:Հաշվապահություն
Սթիվեն Սոնդհայմ

**Սթիվեն Ջոշուա Սոնդհայմ** (, ), ամերիկացի կոմպոզիտոր, պոետ և դրամատուրգ, բազմաթիվ բրոդվեյական մյուզիքլների հեղինակ։ Ֆիլմի լավագույն երաժշտություն անվանակարգում Օսկար մրցանակի դափնեկիր (1991 թվականին «Դիք Թրեյսի» ֆիլմի *«Sooner or Later (I Always Get My Man)»* երգի երաժշտության և խոսքերի համար)։ Երգը 1990 թվականին ձայնագրել է ամերիկացի երգչուհի Մադոննան՝ հատուկ «Դիք Թրեյսի» ֆիլմի համար։ Սոնդհայմը գրել է ընդամենը հինգ երգ այս ֆիլմի համար և մասնավորապես երկու երգ՝ Մադոննայի համար։

Սթիվեն Սոնդհայմը 20 օրգինալ մյուզիքլի հեղինակ է, որոնք 1954-2008 թվականներին բեմադրվել են Բրոդվեյում։ Սթիվենի «Անտառում» մյուզիքլը բեմադրվել է 1987 թվականին և առաջադրվել է երեք «Թոնի» մրցանակի։ 2014 թվականին մյուզիքլը էկրանավորվել է Walt Disney Pictures ստուդիայում՝ ստանալով «Դեպի անտառները» անվանումը։ Կինոբեմադրության գլխավոր դերերում նկարահանվել են Աննա Քենդրիկը, Ջեյմս Քորդենը, Էմիլի Բլանտը և Մերիլ Սթրիփը, վերջինս կախարդի դերի համար որպես երկրորդ պլանի լավագույն դերասանուհի առաջադրվել է «Օսկար»-ի։ Սոնդհայմը կոմպոզիտորի իրավունքով մասնակցել է իր մյուզիքլի էկրանավորմանը՝ գրելով մի քանի նոր երգ հատուկ կինոտարբերակի համար։

Սթիվենը «Թոնի» մրցանակի ռեկորդակիր է․ իր կարիերայի ընթացքում ստացել է 8 պարգև՝ ներառյալ թատերական արվեստում կենսական ձեռքբերումների համար մրցանակը, որը նրան է շնորհվել 2008 թվականին։ Կոմպոզիտորն ունի ևս ութ մրցանակ՝ «Գրեմմի», Պուլիցերյան մրցանակ, Լորենս Օլիվիե մրցանակ և Նախագահական ազատության մեդալ (2014)։

Սոնդհայմը միակ կենդանի թատերական գործիչն է, որի պատվին թատրոններ են անվանակոչել ինչպես Բրոդվեյում, այնպես էլ Վեստ-Էնդում։

## Ծանոթագրություններ

## Արտաքին հղումներ
* Стивен Сондхайм на *Musicals.Ru*

Կատեգորիա:1930 ծնունդներ
Կատեգորիա:20-րդ դարի բանաստեղծներ
Կատեգորիա:21-րդ դարի գրողներ
Կատեգորիա:21-րդ դարի կոմպոզիտորներ
Կատեգորիա:«Գրեմմի» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի բանաստեղծներ
Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի երաժիշտներ
Կատեգորիա:Ամերիկացի կոմպոզիտորներ
Կատեգորիա:Ամերիկացի սցենարիստներ
Կատեգորիա:Անձինք այբբենական կարգով
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բանաստեղծներ այբբենական կարգով
Կատեգորիա:Գրողներ այբբենական կարգով
Կատեգորիա:Երաժիշտներ այբբենական կարգով
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Կոմպոզիտորներ այբբենական կարգով
Կատեգորիա:Մարտի 22 ծնունդներ
Կատեգորիա:Նյու Յորք քաղաքում ծնվածներ
Կատեգորիա:Պուլիցերյան մրցանակակիրներ
Չինական շաշկի

**Չինական շաշկի** (), սեղանի ռազմավարական խաղ 2, 3, 4 կամ 6 խաղացողների համար։

## Ծագում
Չնայած անվանը` խաղը գրեթե ոչ մի ընդհանրություն չունի շաշկիների հետ և ոչ մի կապ` Չինաստանի հետ։ Չինական շաշկին Հալմա խաղի պարզեցված տարբերակն է, որը հորինվել է 1883-1884 թվականներին ԱՄՆ-ում։ Խաղի ժամանակակից տեսքը ստեղծվել է 1892 թվականին Գերմանիայում՝ «Սթերն-Հալմա» () բառանվամբ (այսինքն՝ Հալմա աստղի տեսքով)։ «Չինական շաշկի» անվանումը հորինել են ամերիկացի ձեռնարկատերեր Բիլ և Ջեկ Պրեսմանիները, 1928 թվականին։

## Խաղի հավաքակազմ
thumb|''Երկու տղա՝ Դեյվիդ Շեֆլերը և Ջոն Հեննեսին, խաղում են չինական շաշկի Մոնրեալում գտնվող Մաքդոնալդ պարկի ամառային ճամբարում''

Չինական շաշկին խաղում են կանոնավոր վեցանկյուն աստղի ձև ունեցող դաշտում։ Խաղում են երկուսից վեց հոգով։ Երկու խաղացողի դեպքում յուրաքանչյուրը ստանում է 15 շաշկու խաղաքար, եթե նրանք երեք և ավելի են, ապա` 10-ական շաշկու խաղաքար։ Խաղի ընթացքում բոլոր շաշկիները մնում են դաշտում. այս խաղում «ուտել» չկա։

## Խաղի կանոններ
thumb|''Չինական շաշկու գծապատկեր''

Խաղացողները քայլերն անում են հերթով․ քայլ է անվանվում խաղաքարի տեղաշարժը մոտակա ազատ դաշտ։ Քայլն արվում է կամ խաղաքարը մեկ քայլ տեղափոխվելով, կամ՝ ցատկելով իր և այլոց խաղաքարերի վրայով։ Ցատկը արդարացված է, եթե քարերի մեջ կա միայն մեկ ազատ դաշտ։ Մեկ քայլի ընթացքում ցատկերը կարող են լինել մեկ կամ մի քանիսը, որը կախված է մեկումեջ ազատ դաշտերի առկայությունից։ Չի կարելի նույն խաղաքարի վրայով անցնել երկու անգամ։

Խաղի նպատակն է բոլոր քարերը հակառակորդի տիրույթում վերադասավորելը։ Եթե երկու խաղացողներ դա արել են հավասար քանակությամբ քայլերով, արդյունքը հաշվում է ոչ-ոքի։

## Տարածվածությունը աշխարհում
Այժմ չինական շաշկին շատ հայտնի է` կան շատ առցանց տարբերակներ Ֆլեշ ծրագրում (), բջջային ծրագրեր Անդրոիդում () և այլն։ Աշխարհի շատ երկրներում խաղում են նաև խաղի սեղանային տարբերակը փայտե դաշտում։ Խաղի մասերը արտադրվում են Չինաստանում և Գերմանիայում։

## Պատկերասրահ

Chinese Checkers (16544392584).jpg|thumb|
Chinese Checkers (98990319).jpg|thumb|
Chinese Checkers Hexagram (2788032735).jpg|thumb|
Chinese Checkers (49804356152).jpg|thumb|


## Տես նաև
* Շաշկի
* Շախմատ
* Նարդի
* Ռեվերսի (խաղ)

## Ծանոթագրություններ

## Արտաքին հղումներ
* Չինական շաշկի
* Չինական շաշկի
* Խաղի պատմությունը
* Ինչպես խաղալ չինական շաշկի
* Ինչպես խաղալ չինական շաշկի

Կատեգորիա:Ժամանց
Կատեգորիա:Խաղաձևեր
Կատեգորիա:Շաշիստներ
Կատեգորիա:Շաշկի
Կատեգորիա:Շաշկիի տեսակներ
Կատեգորիա:Սեղանի խաղեր այբբենական կարգով
Կատեգորիա:Սեղանի խաղերի մրցություններ
Կատեգորիա:Սեղանի խաղերի պատմություն
Օզարկ (հեռուստասերիալ)

**«Օզարկ»** (), ամերիկյան քրեական դրամա հեռուստասերիալ, որը ստեղծվել է Բիլ Դյուբյուքի և Media Rights Capital ընկերության կողմից։ Սերիալում գլխավոր դերը մարմնավորել է Ջեյսոն Բեյթմանը, որը նաև հանդես է եկել գործադիր պրոդյուսերի և ռեժիսորի դերում։ Առաջին եթերաշրջանը թողարկվել է Նեթֆլիքս սթրիմինգային հարթակում 2017 թվականի հուլիսի 21-ին։

2017 թվականի օգոստոսի 15-ին սերիալը երկարացվել է 10 սերիաներից բաղկացած երկրորդ եթերաշրջանով, որն ամբողջությամբ թողարկվել է 2018 թվականի օգոստոսի 31-ին։ 2018 թվականի հոկտեմբերի 10-ին այն երկարաձգվել է երրորդ եթերաշրջանով, որը ներառել է 10 սերիա։ Եթերաշրջանը թողարկվել է 2020 թվականի մարտի 27-ին։ 2020 թվականի հունիսին լույս է տեսել չորրորդ և վերջին եթերաշրջանը, որը բաղկացած է եղել 14 սերիաներից։

## Սյուժե
Ֆինանսական խորհրդատու Մարտի Բըրդը (Ջեյսոն Բեյթման) կնոջ՝ Վենդիի (Լորա Լինի) և երեխաների՝ Շառլոտի (Սոֆիա Հյուբլից) և Ջոնայի (Սքայլար Գերտներ) հետ, Չիկագոյի արվարձանից տեղափոխվում են ամառային հանգստի կենտրոն՝ Միսսուրի նահանգի Օզարկ լճի մոտ գտնվող քաղաք։ Տեղափոխության պատճառն այն է, որ Մարտին լվացել է մեքսիկական նարկոբարոնի փողերը, սակայն պարզվում է, որ նա մաֆիայի պետին խոշոր գումար է պարտք։

## Դերերում

## Քննադատություն

«Օզարկ» սերիալն ընդհանուր առմամբ դրական արձագանքներ է ստացել քննադատների կողմից՝ Բեյթմանի ոչ կատակերգական խաղի համար։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2010-ականների ամերիկյան քրեական դրամա հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան քրեական հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր